চাকমা

পার্বত্য চট্টগ্রামর হাবিত্ত ডাঙর উপজাতি জাতহার নাঙহান চাকমা। তানু মঙ্গোলীয় বংশোদ্ভূত জাতহান।

 চাকমা জাতর ইতিহাস 
চাকমা জাতর উৎপত্তিকাল, আদিলাম বারো পার্বত্য চট্টগ্রাম লয়াত তানুর আগমন বারো ক্রমবিকাশ নিয়া খ্রীষ্টিয় ১৬ শতকর আগর কুনো ইতিহাস বিসারিয়া নাপেয়ার। তবে, ষোড়শ শতাব্দীর পয়লার পাতাপে পার্বত্য চট্টগ্রামে চাকমা বসবাসর চিনহৎ আছে।

অষ্টাদশ শতাব্দীর অহানদে চাকমা রাজ্যের রাজধানীহান আসিলতা তৈন বা আলেখ্যাং ডং। সময়র পরিক্রমাত চাকমা রাজতন্ত্রত নানান উত্থান-পতন বারো বর্মা-মোগলর লগে কৌলিখান্নার কারণে আদিলাম বারো শঙ্খনদীর পারর হাঙ্গরকুল ও চট্টগ্রামর রাঙ্গুনিয়া অয়া অওয়াঙ-মুঙ পার্বত্য চট্টগ্রামর অহানদে তানু লাম পাতেসিলা।

 চাকমা ঠার 
চাকমা ঠারহার ইন্দে-আর্য শাখার ঠারহাস। সুনীতিকুমার চাটার্জ্জী গিরকে চাকমা ঠাররে বাংলা ঠারর উপভাসাহান বুলিয়া মাতেসে। চাকমা ঠাররতা নিজস্ব মেয়েক আছে। চাকমা ঠাররতা সমৃদ্ধ লোকসাহিত্য আছে। তানুর লোক কাহিনীরে মাততারা উবগীদ।

 ধর্ম বারো সংস্কৃতি 
চাকমা এতা আদি বৌদ্ধ ধর্মাবলম্বী। তানু বৌদ্ধ অইলেও কুনো কুনোগয় প্রকৃতি পূজাও করতারা। চাকমা জন্মান্তরবাদে বিশ্বাস করতারা। সৎকর্ম করিয়া নির্বাণ পানা য়াকরের বুলিয়া তানু নিংকরতারা।

চাকমার হাবিত্ত দাঙর বড় ধর্মীয় উৎসবহান বিজু। বাংলা বছরর লমইলগা দিয়দিন বারো নুয়া বছরর পয়লা দিন তানু উৎসব এহান পালন করতারা।

চাকমায় গরে ফুতি বুলিয়া পিদতারা। বয়ন শিল্পৎ চাকমা জেলেইল সুখ্যাতি চারিয়বেদে।

 চাকমা মানু 
চাকমারতা ৪৬হান গোজা বারো বিভিন্ন গুথি বা গোষ্ঠীগত ভাগ আছে। ১৯৯১ মারির আদমশুমারির মাতুঙে পার্বত্য চট্টগ্রামে চাকমার সংখ্যা ২ লাখ ৩৯ হাজার ৪১৭ গো। তবে এবাকা তিন লাখ লালইতই বুলিয়া অনুমান করতারা।

সময় আহাৎ জুম চাষলো চললা জাতএহান এবাকা নিজর চেষ্টা বারো রাষ্ট্রীয় পৃষ্ঠপোষকতা পেয়া শিক্ষা-দীক্ষাত বাক্কা আগুয়াবেল্লা। এবাকা বাংলাদেশর হাবিত্ত অগ্রসর আদিবাসী জনগোষ্ঠীহান।

পার্বত্য চট্টগ্রাম তিনহান সার্কলে বিভক্ত এতার অন্যতম অইলতা চাকমা সার্কল। বর্তমানে চাকমা সার্কলর চিফ বারো চাকমা রাজা বুলিয়া নাঙজাদা ব্যারিস্টার দেবাশীষ রায় বর্তমান বাংলাদেশর কেয়ারটেকার সরকারর চিফ অ্যাডভাইজরের বিশেষ সহকারী পদফামে দায়িত্ব নেসেগা।

থাক:বাংলাদেশ